Audi A4 (B9)

Audi A4 B9 (Typ 8W) on Audi A4:n viidennen sukupolven malli, jota on valmistettu vuodesta 2015 lähtien. Se korvasi edeltäneen B8-mallin.

Audi A4 B9 (2015–) 

Viidennen sukupolven A4 esiteltiin Frankfurtin autonäyttelyssä syksyllä 2015. Se perustuu Volkswagen Groupin modulaariselle MLB-pohjalevylle. Edeltäjään verrattuna auton pituus kasvoi 21 millimetriä ja akseliväli 12 millimetriä. Kehittyneemmän perusrakenteen ansiosta auto on kuitenkin 120 kilogrammaa edellismallia kevyempi.

Vuoden 2015 Euro NCAP -kolaritestistä A4 B9 sai tulokseksi täydet viisi tähteä.

Vuonna 2018 malli koki pienen kasvojenkohotuksen, jossa se sai muun muassa uudet puskurit.

Perusteellisempi kasvojenkohotus tuli seuraavana vuonna, jolloin etusäleiköstä tuli aiempaa leveämpi ja matalampi sekä myös takavaloja ja -puskuria uudistettiin. LED-ajovaloista tuli vakiovaruste.

Lähteet

Aiheesta muualla 

A4 (B9)
D-segmentin autot
2010-luvun autot
2020-luvun autot